S-4973/2021

Mál þetta, sem dómtekið var 12. janúar 2022, er höfðað með ákæru, útgefinni af lögreglustjóranum á höfuðborgarsvæðinu 26. október 2021, á hendur S-kk-þgf S-kk-þgf S-kk-þgf, kt. [...], [...], Reykjavík, fyrir eftirtalin brot:

1. Þjófnað með því að hafa, laugardaginn 3. nóvember 2018, í verslun ÁTVR að Stuðlahálsi 2 í Reykjavík, stolið einni flösku af Glen‘s Vodka að söluverðmæti kr. 7.248.

Telst þetta varða við 244. gr. almennra hegningarlaga nr. 19/1940.

2. Húsbrot með því að hafa, laugardaginn 4. apríl 2020, brotist inn á [...] að Þórunnartúni [...]í Reykjavík.

Telst þetta varða við 231. gr. almennra hegningarlaga nr. 19/1940.

3. Þjófnað með því að hafa, laugardaginn 15. ágúst 2020, í verslun Nettó við Þönglabakka í Reykjavík, stolið svitalyktareyði og tveimur ostum, samtals að söluverðmæti kr. 1.737.

Telst þetta varða við 244. gr. almennra hegningarlaga nr. 19/1940.

4. Umferðarlagabrot með því að hafa, þriðjudaginn 15. september 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 290 ng/ml, díazepam 43 ng/ml, klónazepam 13 ng/ml, kókaín 245 ng/ml, MDMA 150 ng/ml og nordíazepam 80 ng/ml) um bifreiðastæði við Kleppsveg [...] í Reykjavík þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019

5. Þjófnað með því að hafa, þriðjudaginn 13. október 2020, farið inn í bílakjallara að Klapparhlíð [...]í Mosfellsbæ og stolið þaðan vélsleðagalla, hjálm, stígvélum og tösku sem innihélt Garmin GPS tæki, buddu með klinki, buffi, hönskum, verkfærum og lyklum, allt að óþekktu verðmæti.

Telst þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. laga nr. 77/2019

Einkaréttarkrafa:

Fyrir hönd ÁTVR, kt. [...], gerir S-kk-nf B-kk-nf, lögmaður, vegna ákæruliðar 1, kröfu um að ákærði verði dæmdur til að greiða kröfuhafa skaðabætur að fjárhæð kr. 7.248, auk vaxta skv. 8. gr. laga nr. 38/2001 af þeirri fjárhæð frá 3. nóvember 2018 til 16. desember 2018. Eftir það er krafist dráttarvaxta skv. 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að refsingin verði skilorðsbundin.

Ákærði hefur skýlaust játað brot sín og samþykkir framlagða bótakröfu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 29. október 2021, á ákærði sakarferil sem nær aftur til ársins 2010. Það sem kemur til skoðunar í máli þessu við ákvörðunar refsingar er dómur Héraðsdóms Vesturlands 3. febrúar 2010 þar sem ákærða var gerð sekt fyrir m. a. ölvunarakstur og hann sviptur ökurétti í 11 mánuði. Þá var ákærða gerð sekt og hann sviptur ökurétti í 5 ár með dómi Héraðsdóms Reykjavíkur 3. mars 2014 m. a. vegna ölvunaraksturs og aksturs undir áhrifum ávana- og fíkniefna. Með dómi Héraðsdóms Reykjavíkur 5. desember 2014 var ákærða gert að sæta fangelsi í 75 dagaog hann sviptur ökurétti ævilangtm. a. fyrir akstur sviptur ökurétti, ölvunarakstur og akstur undir áhrifum ávana- og fíkniefna. Með dómi Héraðsdóms Reykjavíkur 29. apríl 2015 var ákærða gert að sæta fangelsi í 60 daga og hann sviptur ökurétti ævilangt m. a. fyrir akstur sviptur ökurétti, ölvunarakstur og akstur undir áhrifum ávana- og fíkniefna. Brotin sem ákærði var sakfelldur fyrir með dómi Héraðsdóms Reykjavíkur 29. apríl 2015 voru að hluta til hegningarauki við dóm Héraðsdóms Reykjavíkur frá 5. desember 2014 en að hluta til ítrekun við fyrri dóma, sbr. 71. gr. almennra hegningarlaga nr. 19/1940, þar sem brot í seinni lið ákærunnar voru framin eftir uppkvaðningu dómsins frá 5. desember 2014.

Loks var ákærða gert að sæta fangelsi í fjóra mánuði og hann sviptur ökurétti ævilangt með dómi Héraðsdóms Reykjavíkur 26. júní 2019 m. a. fyrir akstur sviptur ökurétti, ölvunarakstur og akstur undir áhrifum ávana- og fíkniefna.

Við ákvörðun refsingar er við það miðað að ákærði hafi nú í sjötta sinn, eftir að hann varð fullra 18 ára, sbr. 1. mgr. 71. gr. laga nr. 19/1940, og innan ítrekunartíma, verið fundinn sekur um að aka undir áhrifum áfengis eða óhæfur til að stjórna bifreið örugglega vegna áhrifa ávana- og fíkniefna og í fjórða sinn fundinn sekur um að aka sviptur ökurétti.

Brot ákærða samkvæmt 1. tölul. í ákæru var framið fyrir framangreindan dóm frá 26. júní 2019 og verður ákærða því dæmdur hegningarauki vegna brotsins, sbr. 78. gr. almennra hegningarlaga nr. 19/1940.

Ákærði hefur játað sök og gengist greiðlega við brotum sínum. Hann hefur snúið lífi sínu til betri vegar og verið í áfanga- og endurhæfingarúrræði frá því í febrúar 2021 og er það stutt gögnum. Verður það virt honum til málsbóta með vísan til 5. og 8. tl. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju, að virtum ákvæðum 77. og 7 8. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði. Með vísan til dómvenju þykja efni til að skilorðsbinda refsinguna.

Með vísan til lagaákvæða í ákæru er áréttuð ævilöng ökuréttarsvipting ákærða.

Af hálfu ÁTVR er krafist skaðabóta að fjárhæð 7.248 krónur auk vaxta og dráttarvaxta vegna 1. liðar í ákæru. Þykir bótakrafan nægilega rökstudd og verður tekin til greina ásamt vöxtum eins og nánar greinir í dómsorði. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða eins og krafist er.

Verjandi ákærða krafðist ekki þóknunar sér til handa við þingfestingu málsins. Ákærði greiði 240.697 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir S-kvk-þf H. B-kvk-þf aðstoðarsaksóknara. Hún sótti einnig þing fyrir bótakrefjanda.

K-kvk-nf J-kvk-nf, aðstoðarmaður dómara, kveður upp dóminn.

DÓMSORÐ:

Ákærði, S-kk-nf S-kk-nf S-kk-nf, sæti fangelsi í 6 mánuði.

Áréttuð ævilöng ökuréttarsvipting ákærða.

Ákærði greiði ÁTVR, kt. [...], 7.248 krónur ásamt vöxtum samkvæmt 1. mgr. 8. gr. laga nr. 38/2001 frá 3. nóvember 2018 til 16. desember 2018 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði 240.697 krónur í sakarkostnað.

K-kvk-nf J-kvk-nf